Честа практика против имотни измами е позването фалшиво пълномощно. Няма проблем при сключване на предварителен договор за продажба или покупка на недвижим имот да се ползва пълномощно, тъй като това е начин за преодоляване на текущи пречки, свързани с личното явяване на собствениците на имотите, но с цел избягване на имотни измами препоръчително е при нотариланото прехвърляне на собствеността на имота сделките чрез пълномощно да се избягват. При подписване на предварителен договор за покупко – продажба на имоти е предвидена облекчена форма на валидност и за да бъде същият действителен е достатъчна обикновена писмена форма чл. 19, ал. 1 от ЗЗД. Предварителният договор обаче не прехвърля собственост, а единствено уговаря параметрите на сделката. Окончателното и сключване е под формата на нотариален акт и тук най-често се случват имотните измами, защото при представяне на пълномощно нотариусът няма възможност за избор и е длъжен да сключи и валидира сделката, дори и да има съмнения относно автентичността на представеното пълномощно.
Сключването на предварителен договор трябва да бъде консултирано с адвокат, защото веднъж подписан се открива възможност за предявяване на иск за сключване на окончателен договор за продажба, дори когато съконтрагентът вече не желае това.